|  |
| --- |
| A pedagógus neve: Lugossy Éva Zsuzsanna |
|  |
| Tantárgy: Etika |
| Osztály: 6.a |
| Az óra témája: Közösségeink |
|  |
| Fejlesztendő készségek, képességek: olvasás, szövegértés, kommunikáció, szociális készség fejlesztése  Tanítandó ismeretek: kisebb és nagyobb közösségeink  Cél: világkép alakítása, erkölcsi értékek felismerése, az érzelmi élet gazdagítása, a szóbeli és írásbeli kommunikáció fejlesztése . |
|  |
| Az óra didaktikai feladatai: ismeretbővítés, rendszerezés |
|  |
| Tantárgyi kapcsolatok: magyar nyelv és irodalom, kommunikáció |
|  |
| Felhasznált írások:  Nádori Lídia: Jó szomszédság (Szitakötő 2009/3., 7. szám, 18-19. o.)  Nádori Lídia: Aprópénz és rózsa (Szitakötő 2010/1, 9. szám, 32-33. o.)  Felhasznált segédanyagok:  Jó szomszédság – humán feladatsor  Aprópénz és rózsa – humán feladatsor  Izsóné Csapó Zsuzsanna: Feladatlap |
|  |
| Dátum: 2018. május 22. |

|  |  |  |  |  |  |
| --- | --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | | **Megjegyzések** |
| **Módszerek** | **Tanulói munkaformák** | **Eszközök** |
| **1/1/45** | 1. **Szervezési feladatok** | **a tanóra és a hiányzó tanulók adminisztrá-ciója** | **a hetes jelent** |  | **a feladatok megoldásához szükséges csoportok és párok kijelölése** |
| **3/4/45** | 1. **Ráhangolás:**   **Mit jelent számodra a közösség? Milyen közösségek tagja vagy? Megfigyelési szempontok: az előző kérdésekre keressék a választ Nádori Lívia: Jó szomszédság című írásában** |  | **frontális munka** |  | **Cél: motiválás, aktivizálás** |
| **5/9/45** | 1. **Nádori Lívia: Jó szomszédság című írásának elolvasása** | **a tanulók olvassák fel az írást** | **frontális osztálymunka** | **Szitakötő 2009/3** | **külön odafigyelés a BTM-es tanulókra** |
| **5/14/45** | 1. **Csoportokban válaszoljanak a kérdésekre:**   **Miért fontos a közösség? Csak az emberek számára fontos a közösség?**  **Milyen közösségeket említ az írás?**  **Az olvasottakon kívül még milyen közösségek tagja vagy?** | **kooperatív tanulás** | **kooperatív csoportmunka** |  | **Cél: a meglévő ismeretek mélyítése,**  **a gondolkodási képesség fejlesztése,**  **a szociális készség fejlesztése, lényegkiemelés, írásbeli és szóbeli készség fejlesztése**  **Kapcsolódási pont: irodalom, nyelvtan** |
| **9/23/45** | 1. **Az első segédanyag felhasználása: Jó szomszédság – humán feladatsor**   **A csoportok mindegyike egy feladatot kap a feladatsorból, az elkészült munkát röviden bemutatják a többi csoportnak** | **kooperatív tanulás** | **csoportmunka** | **feladatlap a feladatokkal, papír, írószer, füzet, interaktív tábla** | **Jellemvonások csoportosítása, a lista kiegészítése**  **Pozitív és negatív tulajdonságok**  **Cél: személyiségfejlesztés**  **Szóbeli kommunikációs készség fejlesztése**  **Az elkészült munkákat kiteszik a hirdetőfalra, hogy a többiek is alaposan tanulmányozhassák szünetben** |
| **6/29/45** | 1. **Nádori Lídia: Aprópénz és rózsa című írásának elolvasása néma olvasással, önállóan** | **ismeretek bővítése** | **frontális osztálymunka** | **Szitakötő 2010/1** | **Cél: az előzetesen megbeszélt téma bővítése, a szociális készségek fejlesztése, az olvasási, szövegértési készségek fejlesztése** |
| **8/37/45** | 1. **A második segédanyag felhasználása**   **Aprópénz és rózsa – humán feladatsor első 4 feladata (az utolsó házi feladat lesz)** |  | **drámajáték, frontális osztálymunka** | **feladatlap a feladatokkal, füzet, írószer** |  |
| **5/42/45** | 1. **A harmadik segédanyag felhasználása:**   **Izsóné Csapó Zsuzsanna: Feladatlap (a mondatok kiegészítése)** | **páros munka** | **páros munka** | **feladatlap, írószer** |  |
| **1/43/45** | 1. **A házi feladat kijelölése**   **Aprópénz és rózsa – humán feladatsor utolsó feladata**  **vagy**  **Izsóné Csapó Zsuzsanna: Feladatlap : a kiegészítendő mondatokon kívüli feladatok** |  | **frontális osztálymunka,** |  | **Cél: az írásbeli szövegalkotás gyakoroltatása,**  **önismeret fejlesztése** |
| **2/45/45** | 1. **Az óra zárása**   **Összegzés, értékelés** | **megbeszélés, visszacsatolás, értékelés** | **frontális** |  | **Kapcsolódási pontok: kommunikáció**  **Cél: a szociális érzékenység fejlesztése, a kommunikációs kompetencia fejlesztése** |

Segédanyagok:

1. Jó szomszédság - humán feladatsor

1. - Technika: A4-es papírt hajtsunk tizenhatodrét, majd rajzoljunk rá egy emberkét. Vágjuk ki az emberkéket úgy, hogy kezük/lábuk/fejük összeér, majd színezzük ki egyenként mindegyiket! Akiknek a keze összeér, azok rokonok, akiknek a feje, azok munkatársak, akiknek a lába, azok szomszédok. Adjunk nekik nevet, meséljünk az életükről! (Ugyanez a feladat elvégezhető úgy is, hogy nem emberkéket, hanem házakat vágunk ki, az ablakokba a gyerekek rajzolnak embereket.) Idegen nyelvi gyakorlatként is használható.

2. - “Közös ügy.” Te vagy a középpont. Rajzolj köröket: család, osztály, iskola, haza, Föld. Rajzold be, egyes ügyek melyik kört érintik. (Pl: gazdasági válság, születés, torokfájás, dolgozat, vakáció, fizetésemelés, választások, légszennyezés, állami ünnep stb). Figyelj arra is, hogyan változik a családot érintő kérdés (pl. születés) az országot és a Földet érintő kérdéssé (pl. egészségügy, nyugdíjrendszer, túlnépesedés).

3. - Olvasd el Arany János: A fülemile című versét! Jellemezd a szereplőket!

4. - Tudod-e, mi a Wikipédia? Ha neked kellene egy szócikket megírni, mit választanál?

II. Aprópénz és rózsa - humán feladatsor

- Empátiás gyakorlat: képzeld el, hogy öreg vagy! Próbáld meg ezt pár percig mozgással, beszéddel kifejezni!

- Nemcsak az fontos, amit csinálsz, hanem az is, amit nem csinálsz! Így is lehetsz udvarias. Szituációs játékkal mutassuk be: egy idős ember, egy türelmetlen és egy türelmes a pénztárnál sorban áll.

- Kreatív írás: mit tanulhatsz a környezetedben élő idősektől? Mit taníthatsz te nekik?

- Magyarázd meg: Öreg ember nem vén ember. Vén kecske is megnyalja a sót. Jó az öreg a háznál.

- Készítsetek felmérést a reklámokról! Egy csoport a tévében és a rádióban, egy az utcán, egy az újságokban figyelje meg, hányszor jelennek meg a reklámokban idős emberek. Milyen termékeket reklámoznak számukra?

Izsóné Csapó Zsuzsanna   
Feladatlap

Nem jó az embernek egyedül…Milyen jó, hogy közösségben élünk. Bár néha nehéz.  
Próbálj 3-4 pozitív dolgot említeni, de a másik oldalra, a problémákhoz is kerülhet valami!

Jó! ... Nehéz!

Jó, hogy van családom, mert... Bár nehéz, ha /amikor/ ...

Jó, hogy van barátom, mert... Bár nehéz, ha /amikor/ ...

Jó, hogy vannak rokonaim, mert ... Bár nehéz, ha /amikor/ ...

Jó, hogy vannak osztálytársaim, mert ... Bár nehéz, ha /amikor/ ...

Jó, hogy vannak szomszédaim, mert... Bár nehéz, ha /amikor/ ...

Jó, hogy vannak honfitársaim, mert... Bár néha nehéz, ha /amikor/...

Jó, hogy vannak a világon embertársaim, mert... Bár néha nehéz, ha /amikor/...

Már sokszor beszéltünk arról, hogy kiket és miért kell tolerálnunk /elfogadni olyannak, amilyen/. De most fordítsuk meg a dolgot! Említs legalább egy dolgot, olyan tulajdonságodat, amit másoknak kell tebenned tolerálniuk!  
…………………………………………………………………………………………………………………………………………………………………………………………………….  
………………………………………………………………………………………………….  
Vannak olyan emberek, gyerekek, akik a közösségen belül visszahúzódóak, háttérbe szorulnak. Hogyan lehetne őket szóra bírni, bevonni a közösségi életbe?  
…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...  
Mi a véleményed a lakóparkokról? Jó vagy rossz, hogy ilyenek épülnek? Mi a különbség egy falu és egy lakópark között?  
……………………………………………………………………………………………………………………………………………………………………………………